ועדת העלייה, הקליטה והתפוצות, כנסת 25, פרוטוקול מספר 28, 2023-02-28 00:00

עודד פורר: צוהריים טובים לכולם

עודד פורר:  היום ה-28 בפברואר 2023, ז' באדר התשפ"ג

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  נושא הדיון: הסרת חסמים בתעסוקת עולים בישראל - יישום החלטת ממשלה 2225 מיום 23 בנובמבר 2014

עודד פורר:       בפתח הישיבה, ברשותכם, אני רוצה להתייחס לנושא שלא נמצא בסדר-היום

עודד פורר:  אתמול ספגנו עוד פיגוע כאן, במדינת ישראל

עודד פורר:  הנרצח אלן גנלס, בן 27, היה אזרח אמריקאי

עודד פורר:  הוא נורה בצומת הערבה

עודד פורר:  אלן גדל בקונטיקט

עודד פורר:  שירת בהתנדבות בצה"ל והגיע לביקור בישראל

עודד פורר:  הוא חלק מהקהילה והעם היהודי בעולם שלוקח חלק בבניין העם והארץ

עודד פורר:  הלב ממש כואב

עודד פורר:  אנחנו שולחים מכאן תנחומים למשפחה ולקהילה היהודית בעירו

עודד פורר:  אנחנו גם נוציא להם, כמובן, מכתב תנחומים רשמי

עודד פורר:  יהי זכרו ברוך

עודד פורר:       לצערי, הטרור פוגע מבלי להבחין בפנים, שמות, אזרחויות

עודד פורר:  בסוף מכוונים זאת לפגיעה ביהודים באשר הם יהודים, וגם מי שנמצא כאן בביקור משלם בחייו

עודד פורר:  זו לא הפעם הראשונה, לצערי, שאנחנו חווים אירועים כאלה

עודד פורר:  אני מקווה שגל הטרור הזה, שכבר הופך לאט לאט לצונאמי, יסתיים ויחוסל

עודד פורר:       נעבור לנושא שעל סדר-היום

עודד פורר:  מדובר בדיון ראשון, מתוך רצף דיונים, שנערוך

עודד פורר:  מרגע שהוועדה התכנסה מחדש, אחרי יותר משנתיים, אנחנו, בין היתר, מרעננים קצת את המדפים, ובעיקר, לגבי הרבה דברים שכבר הוחלט עליהם ועשו אותם

עודד פורר:  הם כבר נבחנו וראו באיזה כלים אפשר לעזור ולסייע לעולים

עודד פורר:  מטבע הדברים, כשאין פיקוח על העשייה אז הרבה מהדברים קצת נעלמים

עודד פורר:       אותה החלטת ממשלה שעליה מדובר, החלטה 2225, התקבלה ב-23 בנובמבר 2014

עודד פורר:  היא באה מתוך ראייה וכשהבינו אז שבתכלול בין משרדי הממשלה השונים, הבירוקרטיה מקשה מאוד על עולים להשתלב בשוק התעסוקה

עודד פורר:  בין יתר הנושאים שעלו שם הוא נושא הכרה ושקילה בתארים

עודד פורר:  אני חושב שזהו אחד הנושאים הקשים והכאובים עבור חלק נכבד מהעולים

עודד פורר:  תהליך ההכרה ושקילה לוקח הרבה זמן, עם קריטריונים מיושנים שלא כול כך מתאימים לשנת 2023

עודד פורר:  הבנתי שגם באחד הדיונים, שנערכו כאן עוד קודם, הציגו שחלק מקריטריונים נקבעו בשנת 1971, והם לא שונו מאז

עודד פורר:  עלויות תרגום הן גבוהות, במרבית המקרים אי אפשר להגיש מסמכים באופן מקוון ורק עם תעודת הזהות

עודד פורר:  משך ההמתנה לתעודת זהות כרגע מתמשך, להרבה מאוד מהעולים יש רק תעודת עולה

עודד פורר:       למי שלא יודע, אני יזמתי אז את החלטת הממשלה הזו כמנכ"ל משרד העלייה והקליטה

עודד פורר:  קיימנו גם מספר דיונים בנושא הזה בוועדה הבין-משרדית המשותפת שהקמנו

עודד פורר:  אבל אני מרגיש שכאילו חזרנו שמונה שנים אחורה, וכאילו הזמן עמד מלכת מאז שהלכנו

עודד פורר:  צוות שהיה צריך להתכנס, התכנס רק בפעמיים

עודד פורר:  לפי התאריכים זה היה בראשותי כי הפעם האחרונה היתה בנובמבר 2015

עודד פורר:  לא, זה כבר היה אחריי

עודד פורר:  אם כן, הוא התכנס רק פעמיים

עודד פורר:  בפעם האחרונה זה היה בנובמבר 2015, ומאז הוא לא התכנס

עודד פורר:  לצערי, את המחיר משלמים, קודם כול, כמובן, העולים, אבל גם מדינת ישראל שמפספסת את היכולת שלה להעסיק בעלי מקצועות משמעותיים, מבוקשים, שנמצאים כאן

עודד פורר:       קצת פילוח, שקיבלנו ממשרד העלייה והקליטה, כדי להבין את המספרים: משנת 2018 עד 2022 עלו קרוב ל-6,000 מהנדסים, קרוב ל-3,000 מורים, למעלה מ-2,000 רופאים ורופאות

עודד פורר:  לא קיבלתי נתונים כמה מהם הושמו בעבודה ובמקצוע שלהם

עודד פורר:  אני יכול להניח, מבלי לבדוק, שכנראה רובם, או חלק נכבד מהם, לא מועסק במקצוע שלו

עודד פורר:  הפספוס הוא כפול: הוא של העולה שנקלט, וצריך לעבוד במקצוע אחר, והוא כמובן של מדינת ישראל שמפספסת כוח אדם איכותי

עודד פורר:        אני רוצה לפתוח את הדיון

עודד פורר:  ביקשנו מחקר ממרכז המחקר והמידע ושהוא יבדוק מה קרה מאז ועד היום ואיפה אנחנו עומדים ואיפה הבעיות

שלומית אבינח: המחקר מופיע באתר הוועדה

עודד פורר: נועם ממרכז המחקר והמידע של הכנסת, תציג את הנתונים, בבקשה

נועם גרינברג: שלום ותודה רבה, אדוני היושב-ראש

נועם גרינברג:  שמי נועם גרינברג ואני חוקר במרכז המחקר והמידע של הכנסת

נועם גרינברג:  אכן, התבקשנו לבחון את יישום החלטת הממשלה 2225, שכאמור מטרתה לסייע בהסרת חסמים לעולים שעובדים במקצועות רישוי בשירות המדינה

נועם גרינברג:  ההחלטה כללה כ-45 משימות שחולקו לכמה גופים ממשלתיים מרכזיים, וביניהם: משרד העלייה והקליטה, משרד הבריאות, משרד הכלכלה, וכיום מדובר במשרד העבודה, משרד החינוך, וכן נציבות שירות המדינה

נועם גרינברג:  חשוב לציין שההחלטה לא התייחסה לכל מקצועות הרישוי במדינת ישראל, וגם לא לכל המקצועות שבאחריות המשרדים עליהם דיברתי עכשיו

נועם גרינברג:       מבחינה שערכנו, שמונה שנים אחרי קבלת ההחלטה, אנחנו יכולים להגיד שיש תמונה מורכבת מאוד באשר לביצוע ההחלטה

נועם גרינברג:  כאמור, אפשר לראות את ההתייחסות לכל המרכיבים בתוך המסמך המלא שכתבנו

נועם גרינברג:  אציג כאן תמונת מצב כוללת שמתייחסת לכמה היבטים מרכזיים: ההיבט הראשון זה הנגשת מידע עבור עולים

נועם גרינברג:  ככלל, מצאנו שהמידע נמצא באתרים, אבל לא תמיד בשפות שהוזכרו בהחלטת הממשלה

נועם גרינברג:  כלומר, אנגלית, רוסית, צרפתית וספרדית

נועם גרינברג:  בנוגע להגשת בקשות - ההחלטה אמרה שיש צורך להעלות את הבקשות באופן מקוון ולאפשר הגשת בקשות מחו"ל

נועם גרינברג:  מבדיקתנו עלה שרוב טפסי ההגשה והפורטלים המשרדיים נמצאים בעברית

נועם גרינברג:  נציין שבנציבות שירות המדינה יש תוכנית לאתר גיוס חדש שאמור לעלות בשפות שונות

נועם גרינברג:  מתוך המקצועות שבחנו, ניתן להגיש מסמכים באופן מקוון מחו"ל רק בחלק מהמקצועות

נועם גרינברג:  בחלק מהמקרים, כמו בשירות המדינה, יש חובת אזרחות, ומכאן שלא ניתן להגיש בקשה מחו"ל

נועם גרינברג:       לגבי תוכניות תמיכה שהוזכרו בהחלטה - משרד העלייה אכן נותן תמיכה דרך החזר של עד 4,000 שקל לעולה  בסיוע בתרגומים, אבל זה רק במסגרת של הליך רישוי

נועם גרינברג:  נזכיר גם שלאחרונה נוסף תנאי נוסף שלגבי החזר מדובר רק בקבלות שהופקו עד לשנה לפני הגשה למשרד

נועם גרינברג:       בנוגע להסדרה והסבה של מקצועות רפואיים - משרד הבריאות הסדיר את מקצוע הפודיאטריה בהתאם להחלטת הממשלה, אבל עדיין אין הסדרה של מקצוע הכירופרקטיקה, שגם הוא מופיע בהחלטה

נועם גרינברג:  המשרד גם לא הסדיר את נושא המקצוע של עוזר רוקח, והבנו מהמשרד שנמצא שהוא כמעט ולא קיים, וגם טרם סיים את הסדרת עוזר רופא, שגם הוא נמצא בהליכי חקיקה שטרם הושלמו

נועם גרינברג:       הנושא האחרון הוא מעקב ובקרה

נועם גרינברג:  כאמור, הצוות הבין משרדי, בראשות מנכ"ל משרד העלייה והקליטה, הוסמך לבצע מעקב ובקרה אחרי יישום ההחלטה

נועם גרינברג:  אבל הוא התכנס, כאמור, רק פעמיים לאחר קבלת ההחלטה

נועם גרינברג:  הפעם האחרונה היתה בנובמבר 2015

נועם גרינברג:  לא קיבלנו מידע מהמשרד על מסקנות הצוות הזה בנוגע ליישום ההחלטה או צעדים שהוא נקט בהיבט הזה של בחינת ההחלטה

נועם גרינברג:       כעבור שמונה שנים מקבלת ההחלטה, משרד העלייה והקליטה העריך בפנינו שכמעט כל סעיפי ההחלטה בוצעו

נועם גרינברג:  אבל כפי שהצגנו, יש צעדים שיושמו, אחרים יושמו באופן חלקי או שקיבלו מענה אחר ממה שנכתב בהחלטת ממשלה

נועם גרינברג:       לסיום, החלטת הממשלה קראה למשרד העלייה לבצע מחקר רב שנתי לבחון את הליכי קבלת הרישוי בקרב עולים

נועם גרינברג:  מכיוון שמשרד העלייה טרם השלים את המחקר הזה, ניתן לשאול האם ובאיזו מידה יישום החלטת הממשלה הקל על החסמים שעומדים בפני עולים במקצועות אלה

עודד פורר: תודה רבה

עודד פורר:  תוך מעבר על דוח מרכז המחקר והמידע, אני מנסה לדמיין מה היה קורה בשנת 2022 עם מספר העולים שהגיעו בשנה זו

עודד פורר:  כמה עולים הגיעו השנה, קלאודיה?     

קלאודיה כץ: 70,000 - - -     

עודד פורר: למעלה מ-70,000 עולים הגיעו בשנה האחרונה

עודד פורר:  כבר היינו אחרי יישום כל מה שהוחלט לפני שמונה שנים: עוזר רופא, וכל הדברים האלה

עודד פורר:       פרופ' שאול יציב, מנהל האגף לרישוי מקצועות בריאות במשרד הבריאות, בבקשה

שאול יציב: אגיד כמה מילות פתיחה, ואחר כך אבקש ממר זילברמן, שעובד איתי, לתת פירוט

שאול יציב:  אתייחס רק למספר נושאים

שאול יציב:  קודם כול, אני זוכר את הדיונים שהיו לנו יחד איתך, וגם אחר כך בהמשך, בנושאים השונים שקשורים

שאול יציב:  הקפדנו באופן די שוטף לקיים דיונים ושיתופי פעולה עם משרד העלייה והקליטה בכל הנושאים שקשורים לעולים

שאול יציב:  למרות שחלפו כמה שנים, היו כמה דברים שכן התקדמנו בהם

שאול יציב:  אני אתן קודם לחגי להגיד חלק מהדברים ואחר כך אני אוסיף ואתייחס לגבי מספר נושאים שהזכרת: כירופרקטיקה, עוזר רוקח, עוזר רופא וכו'

עודד פורר: בסדר

עודד פורר:  אבקש שתייחסו גם לנושא רופאי השיניים

שאול יציב: כן, גם רופא שיניים

חגי זילברמן: שלום לכולם

חגי זילברמן:  חגי זילברמן, האגף לרישוי מקצועות רפואיים

חגי זילברמן:  אני רק רוצה לציין שנכון שעבר זמן די רב מהחלטת הממשלה

חגי זילברמן:  אני רוצה להגיד שלאורך כל התקופה הזו, ובכלל לאורך כל התקופה, אנחנו עובדים בשיתוף פעולה רציף ושוטף עם משרד העלייה והקליטה, עם אגף התעסוקה, עם קלאודיה, עם ארגוני העולים, שמרביתם נמצאים פה

חגי זילברמן:  אנחנו משתדלים לטפל בבעיות שוטפות ולא רק במשימות שעולות מעת לעת בוועדות האלו

חגי זילברמן:       לעניין הדוח עצמו

חגי זילברמן:  חלק מהדברים כמובן נפתרו

חגי זילברמן:  היו חסמים וקיצרנו אותם או פתרנו אותם לגמרי

חגי זילברמן:  חלק נמצאים בתהליך, וחלקם לא כול כך רלוונטי בגלל כל מיני שינויים

חגי זילברמן:  אתייחס ספציפית

חגי זילברמן:  לגבי האתר - האתר מתורגם כיום למספר שפות, כולל: אנגלית, רוסית, ערבית, שזה פחות רלוונטי, וכמובן שהוא בעברית

חגי זילברמן:  המשרד מתרגם בימים אלו גם לשפות: צרפתית וספרדית

חגי זילברמן:  בזה אנחנו נשלים את כל המענה שניתן לעולים

עודד פורר: למה אי אפשר לעשות הגשות מקוונות?      

חגי זילברמן: אגיע לזה

חגי זילברמן:  אציין שיש גם את מוקד קול הבריאות, שהוא גוף גדול שמוסמך לתת מענה לכל מי שפונה בכל השפות, וגם באמהרית ובטיגרית, ולכל שאלות

חגי זילברמן:  אפשר לפנות אליו בכל עת

חגי זילברמן:  אפשר גם במייל

חגי זילברמן:  אנחנו נותנים גם את המענה הזה, שהוא בעיקר טלפוני

חגי זילברמן:  לגבי הגשת מסמכים טרום עלייה - בשנים האחרונות אפשרנו להגיש מסמכים בצורה מקוונת דרך פורטל, דרך אתר ייעודי

חגי זילברמן:  הדבר התאפשר רק למי שיש לו תעודת זהות

עודד פורר: אתה מבין שזה לא - - -     

חגי זילברמן: אני מבין לחלוטין, אני רק אומר שנוצרה פלטפורמה

עודד פורר: בשנה האחרונה באמת העולים מגיעים בתהליך יותר מהיר ובלי הכנה

עודד פורר:  אבל יש תהליך של הכנה לעלייה

עודד פורר:  סדר גודל של חצי שנה מרגע שאדם מחליט שהוא פתח תיק עלייה ועד שהוא עולה לישראל

עודד פורר:  בכל השלב הזה אפשר לטפל בניירת

עודד פורר:  אבל הוא לא יכול להגיש אותה כי לא תהיה לו תעודת זהות לפני שהוא יעשה את העלייה דה-פקטו

עודד פורר:  לכן, זה כאילו שפתחנו נתיב, רק ששמנו מחסום בכניסה

עודד פורר:  כאילו אתה אומר לי: סללתם את הכביש ואז חסמתם אותו

חגי זילברמן: אני אומר שסללנו את הכביש, ואנחנו פועלים בימים אלו, וזה הוצג כבר בתוכניות עבודה ואושר, כדי לאפשר גם למי שאין לו תעודת זהות להגיש מסמכים      

עודד פורר: כמה זמן?     

חגי זילברמן: היתה צריכה להיות פה נציגת אגף המחשוב

חגי זילברמן:  זה עניין של חודשים מעטים

עודד פורר: למה "חודשים"?      

חגי זילברמן: זה עניין טכני

עודד פורר: אם היית אומר לי שזה מצריך עכשיו חקיקה, אז הייתי אומר: טוב, לחקיקה יש תהליך

עודד פורר:  אם זה לא איזו רפורמה משפטית או משטרית גדולה, שמשנה את המשטר במדינת ישראל, אז זה לוקח כמה חודשים

עודד פורר:  הרפורמות המשטריות לוקחות זמן יותר מהיר

עודד פורר:  שינוי לתעודת זהות

חגי זילברמן: אני מבטיח לתת, אין בעיה

חגי זילברמן:  נאמר לי שזה מטופל כרגע בעדיפות גבוהה

עודד פורר: אני מבקש שהוועדה תקבל במייל עד תחילת השבוע הבא הודעה מתי זה יהיה מוכן

עודד פורר:  אני מכין אתכם שהתשובה:  כמה חודשים, לא תהיה מקובלת עלינו

עודד פורר:  זה סתם יצריך מאיתנו לעשות עוד דיונים

עודד פורר:   אני לא אוהב לעשות דיונים סתם, אבל זה הכלי שלי לייצר

עודד פורר:  טווח זמן של מספר שבועות בודדים הוא טווח זמן הגיוני שאהיה מוכן לקבל

עודד פורר:  בסדר?      

חגי זילברמן: מאה אחוז, אין בעיה

חגי זילברמן:  אני רק רוצה לציין שאפשר כמובן להגיש מסמכים, לא בצורה מקוונת, אפשר לשלוח היום בדואר, טרום עלייה, ואפשר גם לגשת להיבחן בבחינת רישוי

עודד פורר: עם מצב הדואר פה, במדינת ישראל, יש מצב שתעודת הזהות תגיע לפני הדואר

עודד פורר:  אפרים קישון לא היה יכול לכתוב זאת יותר טוב

עודד פורר:  מה לגבי עוזר רופא?     

חגי זילברמן: פרופ' יציב יתייחס לזה תיכף

חגי זילברמן:  אם כך, זה לגבי זה, ואני מאמין שהדבר הזה יבוא על פתרונו

חגי זילברמן:  אני מדבר על הגשת המסמכים מחו"ל בצורה מקוונת

חגי זילברמן:  אנחנו כן פועלים שזה יתקיים בסוף

חגי זילברמן:  כדי להשלים את התמונה, ולא רק כדי ליצור את הכביש הזה שאפשר יהיה להגיש מסמכים, כפי שאתה קורא לו, אנחנו צריכים אצלנו להיערך מבחינת תרגומים, ומבחינת איש קשר שייתן מענה ישיר לעולים מכל העולם

חגי זילברמן:  זה גם עניין של תרגומים

עודד פורר: לא נעים לי, אבל כבר שמונה שנים

עודד פורר:  יותר, אפילו תשע שנים

עודד פורר:  זה לא סביר

עודד פורר:  אני זוכר מה היה לנו אז עם הפודיאטרים והפודולוגים

עודד פורר:  תיכף נשמע גם על זה כמה דברים

עודד פורר:  יש החלטת ממשלה, יש ועדה

עודד פורר:  בואו, לא צריך - - -     

צגה מלקו: מה הסיבות לעיכוב? לא הבנתי

עודד פורר: זה לא בג"ץ

עודד פורר:  חשבתי שאולי גם בזה הוא אשם

חגי זילברמן: לא

חגי זילברמן:  זה תהליכים נוספים שקשורים למחשוב במשרד

חגי זילברמן:  זה תהליכים פנימיים

חגי זילברמן:  זה לא משהו שמצריך - - -     

עודד פורר: המסר שלי נראה לי ברור מאד

עודד פורר:  זה המסר של הוועדה

חגי זילברמן: הבנתי את המסר

חגי זילברמן:  זה הכיוון, ואנחנו הולכים לכיוון הזה, וזה ייפתר

חגי זילברמן:  אני מעביר את רשות הדיבור לפרופ' יציב לגבי מקצועות ודברים ספציפיים ששאלת

שאול יציב: לגבי עוזר רופא - הנושא הזה דווקא התקדם בתקופה האחרונה

שאול יציב:  כמובן שהכול תלוי גם ביכולת הלשכה המשפטית לקדם דברים

שאול יציב:  התקנות כבר כתובות ומוכנות

שאול יציב:  זה כבר עבר קריאה ראשונה בכנסת הקודמת

עודד פורר: פרופ' יציב, האם ביקשתם להחיל על זה דין רציפות? האם היתה בקשה של המשרד ושל השר להחיל דין רציפות?      

שאול יציב: אני חושב שכן

שאול יציב:  אבדוק זאת ואגיד לך

רונן הופמן: אני קצת מעורב בזה, כבוד היושב-ראש

רונן הופמן:  כן, יש בקשה לרציפות

עודד פורר: עוד לא היתה הצבעה על זה

רונן הופמן: טרם

שאול יציב: אני הייתי יושב-ראש הוועדה, שהקים בזמנו המנכ"ל, כדי לבדוק את הנושא הזה כי היו חילוקי דעות בנושא

שאול יציב:  היתה המלצה פה אחד של כל חברי הוועדה באמת לקדם את הנושא

שאול יציב:  אני חושב שהדבר הזה יביא לכמה תוצאות חיוביות

שאול יציב:  אחת החשובות שבהן היא שלרופא יהיה יותר זמן נטו לטפל בחולה

שאול יציב:  לדעתי, הדבר הזה באמת התקדם בצורה משביעת רצון לאור הקשיים לגבי נושאים אחרים

שאול יציב:       לגבי רופא שיניים - אחת הבעיות שהיתה היא שרופאי שיניים שמסיימים את הלימודים שלהם בצרפת, לא מקבלים דיפלומה מייד עם סיום הלימודים אלא רק בתום תקופת ההתמחות

שאול יציב:  זו היתה אחת הדרכים של שלטונות צרפת לעכב תלמידי רפואה מלעזוב ולעבור למקומות אחרים

שאול יציב:  ואכן, היו קשיים בזמנו גם לגבי מתן אפשרות לגשת לבחינת רישוי גם בישראל

שאול יציב:  בזמנו אנחנו החלטנו שאין צורך בדיפלומה כדי להיות זכאי לגשת לבחינת רישוי, ולכן מספיק זכאות לתואר

שאול יציב:  למעשה, היום אדם יכול להגיע לישראל

שאול יציב:  אם הוא עשה סטאז', הוא פטור גם מסטאז'

שאול יציב:  ואם הוא עשה התמחות, בוודאי שכן

שאול יציב:  הוא יכול להתחיל התמחות גם ללא דיפלומה

שאול יציב:  הבעיה היא שבאיזשהו שלב ייתכן והוא יצטרך את הדיפלומה, והדבר הזה צריך גם כן לבוא

עודד פורר: פרופ' יציב, איפה זה עומד? איך פותרים זאת?      

שאול יציב: זה בעיה שהיא יותר בתחום של משרד החוץ מול ממשלת צרפת

עודד פורר: שוב, אני גם זוכר את הבעיה הזו

עודד פורר:  זו לא בעיה חדשה

עודד פורר:  זה היה בזמנו של אלי אללוף

שאול יציב: ההחלטה לאפשר התמחות בישראל, שתהיה שוות ערך להתמחות בצרפת, ועל ידי כך לאפשר לתת דיפלומה או לתת להם דיפלומה מההתחלה, זה - - -     

עודד פורר: האם הממשלה עשתה פעילות בנושא הזה מול ממשלת צרפת? האם עשיתם פעילות כזו מול משרד הבריאות הצרפתי?     

שאול יציב: היתה פעילות, היו פגישות בנושא הזה, אבל הפעילות הזו לא העלתה שום תוצאות

עודד פורר: מתי היתה האחרונה? שנים? חודשים?     

שאול יציב: לא

שאול יציב:  אפילו בחודשים האחרונים גם היו

עודד פורר: מי מטפל בזה במשרד הבריאות?     

שאול יציב: יש אגף מיוחד לקשרי חוץ שמטפל בנושא

עודד פורר: אנחנו נבקש ממנו התייחסות

עודד פורר:  משהו נוסף?     

שאול יציב: לא

שאול יציב:  יש דברים נוספים שהייתם רוצים לשמוע?      

עודד פורר: תיכף נראה מה יעלה בדיון

עודד פורר:       נמצא בזום אלכס מילר

עודד פורר:  אהלן, אלכס

אלכס מילר: שלום

אלכס מילר:  אני מצטער שאני בנהיגה במקומות לא מקומות

אלכס מילר:  בדרך היתה לי שיחה עם העולים המצטרפים החדשים להסתדרות

אלכס מילר:  אדבר באופן כללי על מה שאנחנו עושים

אלכס מילר:  קודם כול, כל מה שקשור באגף העובד-העולה שלנו, בחודשים האחרונים התחלנו פעילות הסברתית מול כל העולים שמגיעים לישראל ומגיעים לירידי תעסוקה שמארגנים גופים כמו: הסוכנות היהודית, הקרן לידידות, ולפעמים גם משרדים ממשלתיים משתתפי בירידים הללו

אלכס מילר:  אנחנו מסבירים שם על תנאי העסקה, איך לבחור

אלכס מילר:  מבחינתנו, חשוב להדגיש במקום העבודה מה זה עבודה מאורגנת, האם יש ועד עובדים או אין במקום אליו הוא מגיע, מה ההבדלים, ואיך לנסות לבחור מקום עבודה טוב יותר

אלכס מילר:  זה מבחינה הסברתית

אלכס מילר:  לאחרונה, אנחנו בוחנים אפשרות לתת מענה חיזוק השפה העברית לכל מי שכבר נמצא במערכות העבודה במפעלים

אלכס מילר:  אנחנו מקבלים המון פניות מעובדים וממעסיקים שרואים לנכון לחזק את השפה אצל העובדים במפעלים

אלכס מילר:  זה בא מכל המגזרים שהגיעו לישראל: מברית המועצות לשעבר, מאתיופיה וממקומות אחרים

אלכס מילר:  כולם מצביעים על אותה בעיה של חוסר הידע בשפה, ושם אנחנו רוצים להתמקד

אלכס מילר:  כידוע לכם, יש לנו גוף בשם "לומדים ומתקדמים"

אלכס מילר:  זה גוף הסתדרותי שנותן מענה בלימודים לחברי הסתדרות, קורסים מסובסדים

אלכס מילר:  אנחנו מכניסים שם גם את נושא השפה

אלכס מילר:  לפעמים נוכל לתת מענה גם לסוגיות של הכשרה מקצועית

אלכס מילר:  אנחנו רוצים לחבק את כל מי שמגיע לישראל, וכמובן את כל מי שנכנס למערכות העבודה

אלכס מילר:       אנחנו גם רוצים לעשות פרויקטים עם משרדים ממשלתיים

אלכס מילר:  היו לנו פניות לפני הבחירות ממשרד הקליטה בסוגיית שילוב עולים במקומות עבודה עם סובסידיה למעסיקים

אלכס מילר:  אנחנו בוחנים את זה גם מול הגופים שלנו

אלכס מילר:  לא חסרים לנו מקומות בהם יש לנו שיתופי פעולה עם המעסיקים

אלכס מילר:  במקומות בהם יש לנו ועדי עבודה, שיתוף הפעולה הוא מאוד חזק בין המעסיקים לוועד העובדים

אלכס מילר:  אנחנו יודעים לבוא ולפתוח את אותם מקומות העבודה לעולים שמגיעים לישראל

אלכס מילר:       חשוב להבין, וזה המסר, אדוני היושב-ראש, שחייב גם לעבור

אלכס מילר:  השנה וחצי-שנתיים האחרונות היו מאוד לא פשוטות מבחינת העלייה לישראל

אלכס מילר:  הגיעה כמות אנשים

אלכס מילר:  אנחנו מזהים במוקד פניות מאותם עולים חדשים שהגיעו, שלפעמים הם מרגישים, ואני לא מדבר על כאלה שיש בהם שם ועדים, אלא דווקא על אלו שלא מאורגנים בהסתדרות, שהם נפגעים מבחינת התנאים שהם מקבלים או מבחינת השכר וכו' וכו'

אלכס מילר:       המסר שלנו הוא פשוט מאוד

אלכס מילר:  קודם כול, אנחנו אוכפים את כל הדברים האלה

אלכס מילר:  אנחנו רואים לנכון להתערב בכל פעם שתהיה בעיה

אלכס מילר:  אנחנו לא ממליצים להתעסק איתנו כאשר מדובר על תנאי העסקה של אותם אנשים ולנצל אותם בגלל שהם הגיעו לישראל לאחרונה

אלכס מילר:  הם לא כול כך יודעים את השפה ואת התנאים ומנצלים אותם ולא משלמים ולא נותנים להם מה שמגיע להם לפי החוק

אלכס מילר:  אנחנו נפעל פה ביד קשה מול כל אלה שמנצלים את מצבו של אותו עולה שהגיע לישראל ולא כול כך מכיר ויודע מה מגיע לו, ואיך לדרוש את התנאים הבסיסים שמגיעים לכל שכיר בישראל

אלכס מילר:  תודה רבה

צגה מלקו: תודה רבה, חבר הכנסת לשעבר מילר

צגה מלקו:  אני אציג את עצמי

צגה מלקו:  אני חברת הכנסת מהליכוד, ואני בתפקידי רק שבועיים

צגה מלקו:  אני עולה ותיקה מאתיופיה

צגה מלקו:  עליתי בגיל 16

צגה מלקו:  34 שנים הייתי עיתונאית

צגה מלקו:  שנים רבות עבדתי רשות השידור

צגה מלקו:  אחר כך בתאגיד, ברדיו רקע

צגה מלקו:  ניהלתי את רשת א'

צגה מלקו:  הרבה שנים סיקרתי את ועדת העלייה והקליטה

צגה מלקו:  לפי הנושאים שאני שומעת, זה כמעט לא השתנה

צגה מלקו:  אני מופתעת

צגה מלקו:  יחד עם זאת, אני מאוד אופטימית

צגה מלקו:       נשמע עכשיו את העולים

צגה מלקו:  אסתר, בבקשה

אסתר בלום: תודה רבה

אסתר בלום:  כבוד היושבת-ראש, ברוכה הבאה

אסתר בלום:  קודם כול, בהצלחה בתפקיד

צגה מלקו: תודה

צגה מלקו:  אני ממלאת מקום

אסתר בלום: כן

אסתר בלום:  שמי אסתר בלום, ואני אחראית על קשרי ממשל בעמותת קעליטה, שהיא עמותה שמלווה עולים חדשים בכל תחומי החיים, ובעיקר בנושא התעסוקה

אסתר בלום:  אני גם אחראית על ליווי עולים בהכרת תארים מצרפת וארצות דוברות צרפתית

אסתר בלום:        החלטת ממשלה 2225 הביאה באמת שינויים בתהליכים של הכרת התארים, וצריך באמת לציין

אסתר בלום:  אבל, לצערנו הרב, אנחנו אז קיווינו שיהיה שינוי מהותי במדיניות משרדי הממשלה ושל המדינה בכל התהליך

אסתר בלום:  כיום אנחנו לוקחים את העולים החדשים כסטודנטים שסיימו את הלימודים שלהם, ואנחנו אומרים להם שאנחנו צריכים להשוות להם את הסילבוס אחד לאחד

אסתר בלום:  אם הם לא עשו קורס זה, הם צריכים להשלים אותו

אסתר בלום:  אם הם לא עשו את המבחן, הם צריכים לעשות את המבחן הממשלתי

אסתר בלום:  וכנ"ל גם לגבי הכשרה

אסתר בלום:  זו מסכת מאוד מאוד קשה וסיזיפית עבור העולים החדשים, והם פשוט מאבדים תקווה

אסתר בלום:  אני באמת אשמח שנשמע אותם

אסתר בלום:  הם הכינו את עצמם בעברית

מהרוין מאיר ביזאוי: שלום לכולם

מהרוין מאיר ביזאוי:  שמי מהרוין ביזאוי

מהרוין מאיר ביזאוי:  אני עולה חדש מצרפת

מהרוין מאיר ביזאוי:  עליתי לפני שנה

מהרוין מאיר ביזאוי:  אני גר עכשיו באשדוד

מהרוין מאיר ביזאוי:  המקצוע שלי זה חשמלאי הנדסאי

מהרוין מאיר ביזאוי:  יש לי ניסיון של יותר מעשר שנים

מהרוין מאיר ביזאוי:  עבדתי רק במקצוע הזה

מהרוין מאיר ביזאוי:  אבל פה, בארץ, כדי לעבוד במקצוע שלי, צריך רישיון

מהרוין מאיר ביזאוי:  התהליך פה הוא יותר מדי קשה עבור עולים חדשים כמוני

מהרוין מאיר ביזאוי:  היו לי הרבה בעיות

עודד פורר: אתה חשמלאי?     

מהרוין מאיר ביזאוי: כן

עודד פורר: מה התהליך? תאר לנו את התהליך

עודד פורר:  סליחה שאני מתעכב על זה רגע

עודד פורר:  מתי עלית לארץ?     

מהרוין מאיר ביזאוי: לפני שנה

עודד פורר: האם אתה מוסמך כבר היום כחשמלאי?      

מהרוין מאיר ביזאוי: עדיין לא מוסמך

מהרוין מאיר ביזאוי:  אני רק מעשי

עודד פורר: תאר לנו את התהליך שהיית צריך לעבור

מהרוין מאיר ביזאוי: עשיתי תרגום של התעודות והמסמכים שלי

עודד פורר: האם קיבלת סיוע בעלויות התרגום ממשרד הקליטה?     

מהרוין מאיר ביזאוי: כן

מהרוין מאיר ביזאוי:  משרד הקליטה עזר לי

מהרוין מאיר ביזאוי:  אחר כך הלכתי לבאר שבע

אסתר בלום: הוא הגיש את המסמכים שלו שם למשרד העבודה

עודד פורר: כמה זמן אתה מחכה לתשובה?      

מהרוין מאיר ביזאוי: חצי שנה

עודד פורר: משרד העבודה, מה אתה אומר? זה לא מתוכנן, אני יודע

אסף סגל: קודם כול, אני לא אוכל להתייחס למקרה הפרטני

אסף סגל:  אשמח לקבל את הפרטים

אסתר בלום: סליחה, נשמח שהוא יסיים את ההצגה

עודד פורר: סליחה

עודד פורר:  בבקשה

מהרוין מאיר ביזאוי: אחרי חצי שנה, הם נתנו לי רק רישיון מעשי

מהרוין מאיר ביזאוי:  אבל אני לא מעשי, אני יותר גבוה מזה

מהרוין מאיר ביזאוי:  בחצי השנה אמרו לי הרבה פעמים: לא, לא, לא

מהרוין מאיר ביזאוי:  אתה לא חשמלאי

מהרוין מאיר ביזאוי:  אתה כן, אתה לא

מהרוין מאיר ביזאוי:  צריך ללכת לפה ולפה

מהרוין מאיר ביזאוי:  זה היה ממש קשה בשבילי כי הלכתי לתל אביב מאשדוד לעשות מבחן

מהרוין מאיר ביזאוי:  אחר כך אמרו לי שלא מבינים את התעודות שלי ושאני צריך ללכת הביתה ולשלוח להם את כל המסמכים שלי, ושלא צריך לחזור

מהרוין מאיר ביזאוי:  כל זה ממש קשה בשבילנו, בשביל העולים החדשים הצרפתים, כי יש לנו תעודות צרפתיות וניסיון

מהרוין מאיר ביזאוי:  אתם מכירים את ה-BTS בצרפת

מהרוין מאיר ביזאוי:  זה משהו מפורסם

מהרוין מאיר ביזאוי:  תודה לכם

עודד פורר: תודה רבה

עודד פורר:       משרד העבודה, בבקשה

אסף סגל: אסף סגל, ראש המטה של אגף בכיר להסדרת עיסוקים

אסף סגל:  נעים מאוד

אסף סגל:  אני באמת לא יכול להתייחס למקרה הפרטני

אסף סגל:  אשמח לשמוע אחר כך את הפרטים ואנחנו ננסה לראות את המקרה הספציפי

אסף סגל:  קודם כול, האגף שם בראש מעייניו, וקלאודיה תוכל לאשר את זה, את כל נושא העולים החדשים

אסף סגל:  בהקשר של הנדסאים וחשמל, אתאר את התהליך בקצרה

אסף סגל:  קודם כול, רישום אצל ההנדסאים, אפשר להגיש בקשה עוד בארץ המוצא

אסף סגל:  ולמרות שהחוק מגדיר שצריך להיות אזרח ותושב ישראלי כדי לקבל רישום, אנחנו מקבלים בקשות עוד לפני קבלת האזרחות

אסף סגל:  בודקים, נותנים אישורים עקרוניים עוד בארץ המוצא, לרבות קיום ועדות בארץ המוצא

אסף סגל:  שלחנו לשם את אנשי המקצוע שלנו כדי שיקיימו ועדות בארצות המוצא, ועוד המון המון פרויקטים מהסוג הזה

שלומית אבינח: אסתר, אתם יודעים על זה?     

אסתר בלום: כן

אסתר בלום:  אשמח להתייחס לנושא

עודד פורר: תסלחו לי שאני מאוד מאוד אמקד פה

עודד פורר:  לא אתן להרחיב כי אנחנו מוגבלים בזמן שלנו גם מבחינת סיום הדיון

עודד פורר:  אני אבקש למקד אותך כרגע

עודד פורר:  אנחנו כרגע עוברים ודוח מרכז המחקר והמידע נותן לנו את המסגרת

עודד פורר:  בוא נעבור על הדברים שנאמרו שם בהקשר של משרד העבודה: הטפסים קיימים רק בעברית

עודד פורר:  לא בתרגום לשפות

עודד פורר:  אני מדבר על הליכי הגשת השגות על החלטת רשם המהנדסים והאדריכלים

עודד פורר:  המשרד מאפשר הגשת בקשות מחו"ל באמצעות הפורטל, אבל הפורטל הוא רק בעברית

אסף סגל: לא, אני אדייק

אסף סגל:  קודם כול, אני חושב שהדוח הוא מעמיק ורציני

אסף סגל:  אבל אדייק מה שכתוב שם בהקשרים האלה

אסף סגל:  את כל הבקשות אפשר להגיש לנו או מקוונות

אסף סגל:  ואכן, בקשה מקוונת – הטופס עצמו הוא בעברית

אסף סגל:  אבל יש כמה אפשרויות לגבי מי שמתקשה בעברית: אחד, הוא יכול באמצעות המוקד שלנו

עודד פורר: אגיד לך כלל: כל מי שמגיש את הבקשה המקוונת מחו"ל, ב-99% מהמקרים זה אנשים שמתקשים בעברית, אם הם מצרפת, אנגליה, רוסיה או מארצות הברית

עודד פורר:  לכן, הפתרון הקל הוא, ולא סתם, ועל זה גם השקענו, ואני חושב שהיה לזה גם תקציב בזמנו, ומשרד שהצביע על בעיות תקציב ב-2014 קיבל תקציב

עודד פורר:  משרד העלייה והקליטה העביר תקציב לטובת זה לחלק מהמשרדים האחרים

עודד פורר:  אם היא תגיד לי שהבעיה בתרגום היא תקציבית, נפתור אותה

עודד פורר:  ניקח שעות של מתרגמת, ואני אפנה במיוחד לשר האוצר על הסיפור הזה

עודד פורר:  תתרגמו

צגה מלקו: כמה עולים מבין העולים החדשים יודעים עברית? איך זה יכול להיות שאין תרגום?     

עודד פורר: לא נפתח בפניך את סוגיית האולפנים, ושלעולה חדש, שכבר מגיע לארץ, ייקח בערך שנה להיכנס לאולפן עברית

אסף סגל: אני חושב שאתם מתפרצים לדלת פתוחה

אסף סגל:  אני רוצה להשלים את המשפט שהתחלתי

אסף סגל:  ולכן, אנחנו מאפשרים גם באמצעות מייל

אסף סגל:  יש מייל ייעודי

אסף סגל:  הוא מפורסם בכל החוברות שלנו

אסף סגל:  כל החוברות מתורגמות לכל השפות, ומצוין גם בדוח

אסף סגל:  יש את כל הקישורים הרלוונטיים, ויש שם את כל ההסברים

אסף סגל:  יש שם תרגומים של החוקים עצמם לכל אחת מהשפות שהוזכרו בהחלטת הממשלה

טטיאנה (טניה) מזרסקי: איך מגיעים לחוברת הזו?     

אסף סגל: לחוברת הזו מגיעים דרך האתר שלנו

טטיאנה (טניה) מזרסקי: האתר בעברית

אסף סגל: האתר בעברית

אסף סגל:  בחלק מההפניות העמוד הספציפי הוא בשפות

טטיאנה (טניה) מזרסקי: אני ניסיתי לפני הדיון להיכנס, ורק אחר כך באתר בעברית יש למטה קישור לשפות

טטיאנה (טניה) מזרסקי:  אבל גם זה כתוב בעברית

טטיאנה (טניה) מזרסקי:  איך הם יידעו שהחוברת היא בשפה אחרת?     

עודד פורר: מה הבעיה לתרגם?     

אסף סגל: חד משמעית, אין שום בעיה

עודד פורר: אתה יושב ומתפתל פה סתם

עודד פורר:  אנחנו עושים דיון ראשוני, דיון מעקב, אחרי כמה שנים

עודד פורר:  אפשר להגיד, וזה בסדר: אדוני היושב-ראש, אתם צודקים

עודד פורר:  צריך לתרגם

עודד פורר:  נפעל כדי לתרגם את זה - זה הכול

אסף סגל: אדוני היושב-ראש, אתם צודקים

אסף סגל:  צריך לוודא שההפניות יהיו יותר נגישות

טטיאנה (טניה) מזרסקי: האם לא התקדמתם מאז שהתקבלה החלטת הממשלה ב-2015?      

אסף סגל: בוודאי שהתקדמנו

אסף סגל:  לכן, אני אומר שכל החומר כולו מונגש בכל השפות

עודד פורר: משרד העבודה, אני אומר לכם, וזה גם ייצא בסיכום, אתם צריכים לתרגם, בדיוק כמו שנאמר אז, גם את הפורטל שלכם, גם את ההליכים להגשת השגות

עודד פורר:  הטפסים לא יכולים להיות קיימים בעברית בלבד

עודד פורר:  זו דרישה חד משמעית שלנו

עודד פורר:  זה נראה לי אלמנטרי

עודד פורר:  גם לא כול כך יקר, הרבה יותר זול

עודד פורר:       אני רוצה לשמוע את וירג'יני זרביב, בבקשה

וירג׳יני זרביב: בשמחה

וירג׳יני זרביב:  כבוד יושב-ראש הוועדה, תודה שאתם נותנים לי את ההזדמנות להציג היום

וירג׳יני זרביב:  אני ממש מעריכה את זה ומתרגשת

וירג׳יני זרביב:  אני מקווה שאני לא מדברת מהר מדי

וירג׳יני זרביב:  שלום, אני ד"ר וירג'יני זרביב

וירג׳יני זרביב:  אני בת 36, פלוס ארבעה

וירג׳יני זרביב:  עליתי מצרפת לפני שבע שנים מתוך אידיאל ציוני ואהבת הארץ

וירג׳יני זרביב:  אני מברוכין שבשומרון

וירג׳יני זרביב:  בדיוק כשאמרתם עכשיו, כשעליתי לא יכולתי לדבר כי לא היתה לי השפה

וירג׳יני זרביב:  בצרפת הייתי נוירופסיכולוגית, דוקטור ומרצה, ופה אני עובדת כפסיכולוגית חינוכית, ואני גם מרצה ודוקטור

וירג׳יני זרביב:      אנחנו, הפסיכולוגים הצרפתים, צריכים היום את עזרתכם בהקלה בתהליך של הכרה בתעודות שלנו

וירג׳יני זרביב:  אנחנו דורשים היום תהליך שהוא ממש דומה לזה של הרופאים

וירג׳יני זרביב:  זה אומר הכרה בתעודות אוטומטית על ידי משרד הבריאות מלווה בתקופת סטאז'

וירג׳יני זרביב:  אני לא אומרת ההיפך, ממש לא

וירג׳יני זרביב:   ולפי הצורך והניסיון של המועמד

וירג׳יני זרביב:  למשל, רופא בא עכשיו מצרפת

וירג׳יני זרביב:  הוא נותן את המסמך הקביל שלו למשרד הבריאות

וירג׳יני זרביב:   אם הוא עם פחות ניסיון, הוא עושה מקסימום שנה

וירג׳יני זרביב:  אם יש לו הרבה ניסיון אז רק שלושה חודשים והוא מומחה

וירג׳יני זרביב:  אבל זה ממש לא המצב שלנו

וירג׳יני זרביב:  אני עכשיו בשנה השנייה של ההתמחות שלי

וירג׳יני זרביב:  אני מבינה עד כמה צריך לעשות סטאז', ואפילו כדי להבין וללמוד את השפה, התרבות, המערכת,  התהליך או כתיבת אבחון

וירג׳יני זרביב:  בסדר, אני לא אומרת ההיפך, כמו שאמרתי לכם

וירג׳יני זרביב:  אבל כשאנחנו, הפסיכולוגים הצרפתים, מגיעים עם הניסיון, הידע והתעודות שלנו, זה לא הגיוני לבקש מאיתנו להתחיל מחדש כמו סטודנטים

וירג׳יני זרביב:  אתם מבקשים מאיתנו לעשות התמחות ופרקטיקום כמו סטודנטים ישראלים שיוצאים עכשיו מהתואר השני שלהם

וירג׳יני זרביב:  זה ממש לא הוגן

וירג׳יני זרביב:       לסיכום, התהליך הוא ממש קשה

וירג׳יני זרביב:  שוב, אנחנו מגישים מסמך

וירג׳יני זרביב:  למשל, אני לא בטוחה, יש לי הרגשה שאתם לא בודקים את זה

וירג׳יני זרביב:  אני עברתי בפרקטיקום ובהתמחות שלי קורסים שאני מעבירה פה בארץ ישראל כמרצה

וירג׳יני זרביב:  חשבתי שאני מקבלת פטור או התאמות

וירג׳יני זרביב:  לא קיבלתי כלום

וירג׳יני זרביב:  כמו כולם, אני חוזרת מההתחלה

וירג׳יני זרביב:  ארבע שנים בחצי משרה בהתמחות

וירג׳יני זרביב:  ואני לא מדברת על כל הדרישות

וירג׳יני זרביב:  האמת, אנחנו כוח אדם חינם

וירג׳יני זרביב:  אני מדברת על משרד הבריאות

צגה מלקו: כמה פסיכולוגים מצרפת יש כמוך?     

אסתר בלום: אני חושבת שבכל שנה יש עשרות עולים

אסתר בלום:  הם לא מגיעים אליכם

וירג׳יני זרביב: הם לא מגיעים אליכם כי זה קשה

וירג׳יני זרביב:  אנחנו סובלים

עודד פורר: תודה רבה

עודד פורר:  בין 2018 ל-2022 עלו בסך הכול למדינת ישראל 1,053 פסיכולוגים במקצוע

עודד פורר:  אנחנו מדברים רק על חמש שנים

עודד פורר:  מתוכם 492 רק בשנה האחרונה

עודד פורר:  אני מניח שרובם דווקא מרוסיה ואוקראינה

עודד פורר:  תסלחו לי שאני חותך פה בגלל מגבלות הזמן

עודד פורר:  אני רוצה לשמוע התייחסויות מכולם

עודד פורר:      רונן פוקסמן, נפש בנפש, בבקשה

עודד פורר:  לאחר מכן ארצה התייחסות ממשרד החינוך לגבי שקילת תארים, ואחר כך נציבות שירות המדינה

עודד פורר:  בבקשה

רונן הופמן: שלום, ותודה רבה

רונן הופמן:  כמה נושאים קצרים: קודם כול, לנושא תרגום המסמכים באתר משרד הבריאות - למיטב ידיעתי, המסמכים מתורגמים באמת לשביעות רצון

רונן הופמן:  למעט מסמך אחד וזה נושא של ערעור, ואני אשמח, חגי ופרופ' יציב

רונן הופמן:  הליך הערעור הוא מורכב מאוד עבור עולים שנכשלים בבחינה

רונן הופמן:  זה כולל שני עמודים של הסברים מאוד מאוד מאוד טכניים, והם כרגע לא מתורגמים לאף שפה

רונן הופמן:  לדעתי, זה עניין פעוט יחסית

רונן הופמן:       נושא רופא שיניים והמומחיות

רונן הופמן:  כרגע, למיטב ידיעתי, כל רופאי השיניים מארצות הברית וקנדה, שאנחנו מטפלים בהם, לא עוברים את התהליך

רונן הופמן:  כי בשונה מרופאים, ופרופ' יציב מכיר את זה כי הוא גם יושב במועצה המדעית של הר"י, שהתהליך הוא יחסית רציף, למעט שלושה חודשים של עבודה בפיקוח, רופאי השיניים נדרשים להליך של שנתיים, כולל שני מבחנים: מבחן עיוני ומבחן מעשי, בכפוף להחלטת המועצה לרפואת שיניים - הר"ש

רונן הופמן:  היתה ועדה שהמליצה לאמץ את מודל הרופאים

רונן הופמן:  לדעתי, הוועדה הזו עוד לא הגישה את ההמלצות שלה, וחבל

רונן הופמן:  כי הנושא כרגע הוא כפול: ראשית, הרופאים לא משתכרים כרופאי שיניים מומחים

רונן הופמן:  ושנית, לדעתי, יש לא מעט עבודה, לא רוצה להגיד, שחורה

עודד פורר: משרד הבריאות, איפה עומדת הוועדה הזו עם ההמלצות שלה לגבי רופאי השיניים? אתם מכירים?   

רונן הופמן:   רופאי שיניים מומחים

רונן הופמן:  הכרה במומחיות רופא שיניים מחו"ל

שאול יציב: לגבי רופאי שיניים מומחים - יש בעיה

שאול יציב:  בתקנות רשום שכל אחד, לא משנה איזה מסלול לימודים הוא עבר ואיזה תוכנית התמחות הוא עבר, בהארוורד, בייל, ובכל מקום אחר - אם הוא בא למדינת ישראל הוא חייב לעבור בחינות התמחות חובה, מה שלא קיים אצל הרופאים הכלליים

עודד פורר: למה לא לשנות את התקנות?     

שאול יציב: לצערי הרב, שינוי תקנות זה תהליך מאוד מאוד מורכב

שאול יציב:  הוא תלוי בלשכה המשפטית

עודד פורר: אני יכול להגיד לך שכשהייתי שר החקלאות והייתי צריך לשנות תקנות, שיניתי תקנות

עודד פורר:  וגם כשהיתה התנגדות של ארגוני מגדלי הביצים, בסוף שינינו את התקנות

שאול יציב: זה תהליך

שאול יציב:  דיברנו על זה גם בוועדה אחרת

שאול יציב:  התהליך הוא ארוך

שאול יציב:  אין מספיק כוח אדם

עודד פורר: יכול להיות שנצטרך לעשות דיון רק על רופאי שיניים, לדעתי

צגה מלקו:   יש התנגדות מצד איגוד רופאי השיניים בארץ?     

עודד פורר:   תמיד, ברור

שאול יציב: בנוסף, יש - - - מסוימת גם במועצה המדעית של רופאי השיניים

שאול יציב:  אני עשיתי, והם יודעים, מאמצים בלתי נלאים

עודד פורר:   יש המלצות של הוועדה שהוא מדבר עליה

עודד פורר:  האם הן הוגשו?     

שאול יציב:   היתה ועדה, שאני עמדתי בראשה, שהתייחסה לקריטריונים לפטור של מומחים מבחינות התמחות

שאול יציב:  הקריטריונים נכתבו לפני 30 שנה והיו מאוד מאוד נוקשים

שאול יציב:  היית צריך להיות מנהל

עודד פורר:   אוקיי, אז הגשתם המלצה לקריטריונים

שאול יציב:    הקריטריונים האלה - היתה תת ועדה

שאול יציב:  אנחנו הקלנו את הקריטריונים

שאול יציב:  הגשנו את זה למנכ"ל משרד הבריאות, והוא אישר אותם

שאול יציב:  זה הועבר למועצה המדעית

שאול יציב:  הם צריכים לקיים את זה

עודד פורר: המועצה המדעית של רופאי השיניים

עודד פורר:  תיכף אתן לקלאודיה להתייחס

עודד פורר:  תודה

עודד פורר:       משרד החינוך, בבקשה

דלית אטרקצ'י: שלום, אדוני היושב-ראש

דלית אטרקצ'י:  נעים מאוד

דלית אטרקצ'י:  אני ד"ר דלית אטרקצ'י, מנהלת אגף בכיר קשרי חוץ, משרד החינוך

דלית אטרקצ'י:  אני אחראית גם על אגף להערכת תארים מחו"ל

דלית אטרקצ'י:  אנחנו שמנו את מרבית הנקודות שרלוונטיות אלינו בהחלטת הממשלה

דלית אטרקצ'י:  ראשית, רק תיקון קטן לדבריך מהפתיח

דלית אטרקצ'י:  אין לנו יותר כללים מ-1971

דלית אטרקצ'י:  אני יכולה לומר שכללים שנקבעו בתחילת שנות האלפיים עומדים כרגע לבחינה מחודשת, ועוברים שינויים

דלית אטרקצ'י:  לדוגמה, כל נושא הלימודים מרחוק

דלית אטרקצ'י:  אנחנו ממש בימים אלה סיימנו לשנות את הכללים של הערכת תואר בלמידה מרחוק, ואנחנו מקלים מאוד בתהליך ההכרה בתארים או השקילות של תארים מסוג זה

דלית אטרקצ'י:  לפני כארבע שנים העברנו את כל מערך העבודה שלנו אל מול מבקשי הבקשות לשקילת תארים, למערכת מקוונת

דלית אטרקצ'י:  זה נמצא בפורטל של משרד החינוך

דלית אטרקצ'י:  הפורטל הזה מונגש בשש שפות

דלית אטרקצ'י:  יש שם אפשרות לקבל את כל המידע, כולו, מהמילה הראשונה ועד המילה האחרונה, בעברית, אנגלית, ערבית, ספרדית, צרפתית ורוסית

דלית אטרקצ'י:  במידת הצורך יש לנו גם דוברות אוקראינית בגף שנותנות במענה טלפוני מידע למי שזקוק לזה

עודד פורר: לדעתי, את התרגום עשו במימון של משרד הקליטה

עודד פורר:  נכון?      

דלית אטרקצ'י:   לא, לא

דלית אטרקצ'י:  זה תרגום של האתר

קלאודיה כץ: לא, לא

קלאודיה כץ:  הם עשו את זה לבד

קלאודיה כץ:  אבל בהתחלה בהתחלה, כשאתה היית מנכ"ל, הקצנו לכל משרד מיליון שקל כדי שיעשו את זה

שלומית אבינח: דלית, סליחה שאני מתפרצת לדברייך

שלומית אבינח:  אבל כאשר קיימנו הרבה ישיבות בכנסת העשרים כי דוד ביטן מאוד קידם את זה, היו טענות שצריכים להגיע פיזית להגיש את זה

שלומית אבינח:  זה השתנה?     

דלית אטרקצ'י: לא, אין יותר

דלית אטרקצ'י:  אף אחד לא מגיע פיזית

שלומית אבינח:   וגם למידה מרחוק לא נחשבה

דלית אטרקצ'י:   בדיוק על זה דיברתי

דלית אטרקצ'י:  אף אחד לא מגיע יותר פיזית אלינו לגף

דלית אטרקצ'י:  הכול נעשה מקוון

דלית אטרקצ'י:  בנוסף, אנחנו בודקים את כל הקריטריונים, אבל אנחנו לא עוסקים בכל נושא הרישוי

דלית אטרקצ'י:  גם בתוך משרד החינוך, אנחנו לא עוסקים בנושא רישוי, רק בנושאים של תארים אקדמיים בלבד

שלומית אבינח: וטרום עלייה אפשר להגיש?     

דלית אטרקצ'י: לא, אי אפשר

דלית אטרקצ'י:  כי זה עניין של השירות הציבורי

דלית אטרקצ'י:  אנחנו לא יכולים לקבל פניות שאין בהן או מספר זהות ישראלי או מספר תעודת עולה

עודד פורר: אם יש מספר תעודת עולה לפני קבלת תעודת זהות, אפשר להגיש?     

דלית אטרקצ'י: כן

דלית אטרקצ'י:  אנחנו גם הסמכנו יועצי קליטה ברשויות המקומיות על מנת שיאשרו את אמיתות התעודות

עודד פורר:   ברור

עודד פורר:  חברת הכנסת מזרסקי, בבקשה

טטיאנה (טניה) מזרסקי: ד"ר דלית, לגבי תואר בכלכלה - האם יש משהו מיוחד בהכרת התואר ובשקילה כך שמי שלמד שש שנים במוסד להשכלה גבוהה בחו"ל, למשל, בוגרי אוניברסיטה באוקראינה, ובכל זאת מקבלים רק הכרה בתואר ראשון ולא תואר שני

טטיאנה (טניה) מזרסקי:  למרות שבתעודה רשום ספציאליסט, אבל זה שווה לתואר שני, למגיסטר, בחו"ל

דלית אטרקצ'י: לכן, אנחנו קוראים לזה לא הכרה בתואר אלא שקילות

דלית אטרקצ'י:  אנחנו בודקים למה זה מותאם ביחס לתואר ישראלי

דלית אטרקצ'י:  זה נכון לא רק לגבי כלכלה, אלא גם דברים אחרים

דלית אטרקצ'י:  במידה והתואר שקול אחד לאחד לתואר ראשון ישראלי, אנחנו תואר ראשון

דלית אטרקצ'י:  אם זה תואר שני ואין בו את הרכיבים שהמל"ג, המוסדות האקדמיים בישראל מבקשים כדי שזה יהיה תואר שני, אנחנו נותנים רק תואר ראשון

דלית אטרקצ'י:  לגבי העולים מאוקראינה ורוסיה - אני רוצה להדגיש שבעקבות המלחמה אנחנו בנינו מנגנון שלם שפוטר אותם מהגשת תעודות

דלית אטרקצ'י:  על בסיס הצהרה חתומה על ידי עורך דין, אנחנו מוכנים לבדוק את הנתונים שלהם, גם אם אין להם תעודות, בהינתן שאנחנו מבינים שמדובר בפליטים

עודד פורר: יפה, ישר כוח

טטיאנה (טניה) מזרסקי: ד"ר דלית, יש בוגרים של תואר שני מאוניברסיטה בחו"ל שעושים מסלול מקוצר לקבלת תואר שני נוסף

טטיאנה (טניה) מזרסקי:  כלומר, יש להם תואר ראשון, תואר שני, והם מקבלים תואר שני נוסף

טטיאנה (טניה) מזרסקי:  כדי לקבל תואר שני נוסף, הם לומדים בתוכנית מקוצרת

טטיאנה (טניה) מזרסקי:  אתם לא מכירים בתואר השני הנוסף

דלית אטרקצ'י: כי בישראל זה לא מוכר על ידי האוניברסיטאות

דלית אטרקצ'י:  גם אם הם ילכו לאוניברסיטה כלשהי בארץ ויבקשו להתקבל אליה על בסיס שני התארים האלה, האוניברסיטה לא תכיר להם בתואר השני המקוצר

טטיאנה (טניה) מזרסקי: אבל יש להם כבר בסיס

טטיאנה (טניה) מזרסקי:  הם לא היו צריכים ללמוד עוד פעם את אותם מקצועות החובה לתואר שני

טטיאנה (טניה) מזרסקי:  הם עושים השלמה של מקצועות ספציפיים

דלית אטרקצ'י: שוב, אנחנו עושים, מה שנקרא, השוואת טמפרטורה

עודד פורר:   הם לא יכולים להשוות תפוחים לאגסים

עודד פורר:  תודה

עודד פורר:       ד"ר שרה זילברשטרום, בבקשה

שרה זילברשטרום: ד"ר שרה זילברשטרום, מנהלת אגף השתלבות בהוראה וקשרי אקדמיה שדה

שרה זילברשטרום:  בשבילנו זו שליחות גדולה לקלוט את העולים כמורים

שרה זילברשטרום:  הם גם עונים על המענה של המחסור במורים כרגע וזה גם מאפשר להם תשובה

עודד פורר:   מה אתם עושים בשביל זה?     

שרה זילברשטרום:    לצורך כך, אנחנו הולכים על שיטה של הקשר

שרה זילברשטרום:  יש בכל מחוז ומחוז מדריכה מחוזית בנושא, והיא לוקחת יד ביד את המורים העולים

שרה זילברשטרום:  כי מצאנו שגם כאשר אנשים הם אקדמאים, בסוף בסוף רק בשלב הכניסה הם צריכים את הקשר האישי

שרה זילברשטרום:  ואז אנחנו מלווים אותם גם להכרה בתעודות הוראה, גם בסיוע בשקילה, וגם בשיבוץ בבתי ספר

עודד פורר: סליחה, אני אקצר לך

עודד פורר:  לא בטוח שיש לך את הנתונים כרגע

עודד פורר:  מ-2018 עד 2022 עלו לישראל 2,955 אנשים במקצוע ההוראה

עודד פורר:  האם את יודעת להגיד לי כמה מהם עובדים כמורים במערכת היום?      

שרה זילברשטרום: מורים חדשים שקלטנו השנה - יש לנו 132 שנכנסו השנה, וכל אחד מהמורים האלה מלווה בחונך אישי

עודד פורר:   כמה נכנסו בשנה שעברה?     

שרה זילברשטרום:   אני יכולה להציג בפניכם את כל הנתונים

עודד פורר: תעבירו לי את כל הנתונים חמש שנים אחורה

עודד פורר:  אם הנתונים הם שבכל שנה אתם קולטים סדר גודל של מאה מורים אז אתם לא בכיוון

עודד פורר:  אם מגיעים לישראל 500 מורים, ואנחנו נמצאים במצב של מחסור בכוח ההוראה וקולטים בסך הכול כ-20% מהם, אנחנו לא נמצאים בכיוון

עודד פורר:  אני לא יודע מה יקרה בשנה הבאה אם תמשיכי תקלוט מאה מורים בשנה

עודד פורר:  רק בשנה האחרונה עלו 1,232 מורים

שרה זילברשטרום: מאוקראינה יש לנו עכשיו לקראת תשפ"ד כבר 110 מורים שעברו את התהליך

עודד פורר: מצוין

עודד פורר:  שוב, אני אבחן אתכם על פי היחס

עודד פורר:  אני מבקש מכם להעביר במייל לוועדה את מספרי העולים שנקלטו במקצוע ההוראה בחמש השנים האחרונות: כמה נקלטו ב-2018, ב-2019, ב-2020, ב-2021 וב-2022

עודד פורר:  אני לא נכנס למקצועות, אלא נקלטו במקצוע ההוראה

עודד פורר:  תודה

עודד פורר:       נציבות שירות המדינה

זאלו אדיסו: שלום אדוני היושב-ראש וסגנית היושב-ראש

זאלו אדיסו:  שמי זאלו אדיסו ואני מנהלת את תחום הגיוון התעסוקתי בנציבות שירות המדינה

זאלו אדיסו:  אגף גיוון מטמיע את כל נושא שילוב אוכלוסיות גיוון בשירות המדינה, וביניהם העולים החדשים

זאלו אדיסו:  נציבות שירות המדינה ממנה ממוני גיוון במשרדי הממשלה השונים, שתפקידם להטמיע את כל נושא הגיוון התעסוקתי ולדאוג שעולים מאוכלוסיות גיוון ישתלבו בשירות המדינה במשרדים השונים

זאלו אדיסו:       לגבי העולים החדשים - עדיין לא נקבע יעד ייצוג ממשלתי

שלומית אבינח:   זה הדיון שקבענו בוועדה

עודד פורר: יש דיון שקבענו כדי לראות את נושא מילוי הייצוג ההולם

זאלו אדיסו: כן

זאלו אדיסו:  אנחנו ביצענו עבודת מטה רחבה בנושא כדי לקדם את כל נושא קביעת יעד ייצוג ממשלתי

זאלו אדיסו:  לגבי יישום החלטת הממשלה – תמשיך אותי מור אדר מנציבות שירות המדינה

עודד פורר:   בבקשה

מור אדר: צוהריים טובים

מור אדר:  אני מור אדר, מנהלת את תחום השירות ופניות הציבור באגף שאמון על כל הליכי הגיוס והמיון התעסוקתיים

מור אדר:  הוועדה קבעה כבר בשנת 2015

מור אדר:  אני אמשיך את ד"ר דלית

מור אדר:  בהתייחס לאישור השקילות - באמת שינינו את הנחיות האגף ואפשרנו לאוכלוסיית העולים החדשים להמציא את אישור השקילות לא בשלב הראשון אלא בשלב האחרון כדי לתת את מסגרת הזמנים הנדרשת להמצאת האישור

מור אדר:   בנוסף, דיברתם על תרגום האתר

מור אדר:  באופן כללי, לנציבות שירות המדינה יש מערכת גיוס מקוונת

מור אדר:  סוף שנת 2022 השלמנו מבחינה מודולרית

מור אדר:  המערכת בנויה בצורה של מודולים

מור אדר:  סיימנו את המודול האחרון כדי להקיף את כל התהליך, ובשנה הנוכחית אנחנו עובדים על חוויית המשתמש

מור אדר:  כחלק מחוויית המשתמש, יהיה גם תרגום האגף לשפות השונות

מור אדר:  כרגע האתר מתורגם בצורה חלקית רק לשפה הערבית, אבל זה בהחלט נמצא בתוכנית העבודה

עודד פורר: מה זאת אומרת "נמצא בתוכנית העבודה"? מתי?      

מור אדר: בתוכנית העבודה של הפרויקט לסוף שנת 23'

עודד פורר:   עד סוף שנת 23', לאיזה שפות הוא יהיה מתורגם?     

מור אדר:   הוספנו את אותן ארבע השפות שהגדירה הוועדה

עודד פורר:   הן יהיו מוכנות עד סוף 23'?     

מור אדר:   אני מקווה מאוד שכן

מור אדר:  זה היעד

עודד פורר: למה צריך סדר גודל של עשרה חודשים?     

מור אדר: לא, סדר הגודל הוא בכלל של כל בניית האתר

מור אדר:  האתר נבנה בצורה שונה לחלוטין

מור אדר:  היום הוא אתר ששם דגש על טופס בלבד

מור אדר:  בעתיד זה יהיה אתר תוכן שכולל בתוכו גם הנגשת מידע

מור אדר:  הסיבה היא שמבחינת האתר, בונים את האתר מחדש מקצה לקצה

מור אדר:  זו הסיבה לפרקי הזמן

מור אדר:  דיברת על זמנים

מור אדר:  אנחנו לא מעלים את האתר עד ש - - -     

עודד פורר:   היום יש פורטל חדש?     

מור אדר:   כרגע יש את הפורטל הישן, אין פורטל חדש

מור אדר:  עובדים על פורטל חדש

עודד פורר:   והפורטל הישן יישאר כמו שהוא

עודד פורר:  לא מתרגמים

מור אדר:   כן

מור אדר:  הפורטל הישן - כרגע לא עובדים עליו במקביל

עודד פורר: חבל שלא תרגמתם אותו במהלך עשר השנים האחרונות

עודד פורר:       קלאודיה, בבקשה

קלאודיה כץ: הנקודות שהועלו כאן הן בנושא תרגום המסמכים

קלאודיה כץ:  כשהיית מנכ"ל השגת תקציב מיליון שקל לתרגום מסמכים של העולים

קלאודיה כץ:  הקצינו את זה לבעלי מקצועות רישוי כי הם חייבים את זה

קלאודיה כץ:  בלי זה הם לא יכלו לנשום

קלאודיה כץ:  יש לציין שיש מקצועות, כמו פסיכולוגים, שמספר הדפים שצריך לתרגם הוא באמת רב, ו-4,000 שקל אפילו לא מספיקים

קלאודיה כץ:  אבל ברוב המקצועות זה באמת מכסה

קלאודיה כץ:  המסגרת נשארה אותה מסגרת

קלאודיה כץ:  דובר כאן על הגבלה של שנה

עודד פורר:   המסגרת התקציבית לתרגומים היא אותה מסגרת?     

קלאודיה כץ:   המסגרת התקציבית גדלה

קלאודיה כץ:  המסגרת פר בן אדם נשארה אותה מסגרת, ה - - - שקל

צגה מלקו: לעניין הפסיכולוגים – אם זה יותר כסף, האם משרד הקליטה לא מממן?     

קלאודיה כץ: הפסיכולוגים מגיעים ל-4,000 שקל מלא

קלאודיה כץ:  יש מקצועות שלא צריכים את מלוא הסכום

וירג׳יני זרביב: שילמתי 11,000 שקל רק לתרגום

וירג׳יני זרביב:  אני לא מדברת על נוטריון

וירג׳יני זרביב:  רק לתרגום

צגה מלקו:   אז היא מקבלת מקסימום רק 4,000?     

קלאודיה כץ: היום, במסגרת התקציבית הקיימת ברשות המשרד שלנו, ההחזר המקסימלי הוא 4,000 שקל

קלאודיה כץ:  אנחנו שינינו את הנוהל ואפשרנו - - -     

עודד פורר: אותו החזר שהיה לפני שמונה שנים

קלאודיה כץ: כן

עודד פורר:   המחירים התעדכנו קצת

עודד פורר:  יש אינפלציה

קלאודיה כץ:   לשכת הנוטריונים לא עדכנה את התעריפים

קלאודיה כץ:  כמו שאתה זוכר, זה מבוסס משם

קלאודיה כץ:  מה שכן, הוספנו אפשרות לעשות תרגום טרום עלייה בקונסוליות בחו"ל

קלאודיה כץ:  לצערנו, נכנסה לאחרונה הגבלה שזה רק תוך שנה

קלאודיה כץ:  אנחנו רואים שתהליכים לוקחים קצת יותר זמן

קלאודיה כץ:  כרגע יש דיון במשרד לאפשר את התקופה הזו לתקופה יותר ארוכה

צגה מלקו: שוב, אם משרד הקליטה לפני שמונה שנים החליט לתת 4,000 שקל, עד כמה שאני מכירה את משרד הקליטה, במקרים מיוחדים יש לו גם ועדת חריגים

צגה מלקו:  וירג'יני אמרה שהיא שילמה 11,000 שקל

צגה מלקו:     11,000 שקל זה הרבה כסף עבור עולה חדש

צגה מלקו:  האם יש ועדת חריגים? משרד הקליטה יכול להתחשב

קלאודיה כץ: אני אעביר את זה להנהלת המשרד

קלאודיה כץ:  עם קבלת תקציב המדינה או טו טו, אנחנו מצפים להרבה דברים

עודד פורר: קלאודיה, ועדת המנכ"לים, הוועדה הבין-משרדית, לא התכנסה מנובמבר 2015

קלאודיה כץ: התכנסה אחריך עם עוד שני מנכ"לים

קלאודיה כץ:  לא בתדירות גבוהה כמו שאתה עשית

עודד פורר: כתוב שכינוס אחרון היה בנובמבר 2015

עודד פורר:  התשובה שקיבלנו מהמשרד היא שהוא התכנס בהרכבו המלא פעמיים מאז

עודד פורר:  הפעם האחרונה בנובמבר 2015

קלאודיה כץ: אבל כנראה שלא מצאו את - - -     

טטיאנה (טניה) מזרסקי:   איפה יש פרוטוקולים? אם היתה ועדה שהתכנסה אז אנחנו רוצים לראות

עודד פורר:   עזבי

עודד פורר:  מתי היא התכנסה בפעם האחרונה? עברו ארבע-חמש שנים מאז? אני לא יודע אם יש לך תשובה עכשיו

עודד פורר:  אבל גם אם אין לך, האם המנכ"ל מתכנן לכנס בטווח הזמן הקרוב את הוועדה שוב?      

קלאודיה כץ:    אני אבדוק עם המנכ"ל החדש

עודד פורר: אנחנו דרכך, ונפנה את זה גם באמצעות הוועדה, מבקשים מהמנכ"ל, במסגרת יישום החלטת הממשלה, שיכנס את הצוות

עודד פורר:  העבודה שעשינו פה עכשיו היא בדיוק המטרה של הצוות כדי לראות איפה הבעיות מפה עד לפה

עודד פורר:  אנחנו קיבלנו תשובה ממשרד העלייה בכתב שהוועדה התכנסה ב-16 בדצמבר 2014, וב-16 בנובמבר 2015

עודד פורר:  זה התשובה מהמשרד, לא מהוועדה

עודד פורר:      	דניאל וייס, בבקשה

דניאל סירקיס: תודה רבה, אדוני היושב-ראש וחברים

דניאל סירקיס:  שמי דניאל וייס

דניאל סירקיס:  אני משמש היום כנשיא הפדרציה הבין-לאומית לפודיאטריה

דניאל סירקיס:  אני רוצה להעלות שני נושאים: ראשית, התקדמנו, אחרי 24 שנות מאבק, עם תעודות בתחום הפודיאטריה

דניאל סירקיס:  אבל אנחנו עדיין לא השלמנו את העבודה

דניאל סירקיס:  יש לנו עדיין צורך להשלים את העניין לגבי המקצוע של הפודולוגים

דניאל סירקיס:  זה נושא מאוד מאוד קשה, שלעניות דעתי מתעכב לחינם

דניאל סירקיס:  אני חושב שיש היום רצון טוב גם במשרד הבריאות

דניאל סירקיס:  אני גם משמש כיושב-ראש הוועדה המייעצת בתחום

דניאל סירקיס:  יש אפשרות לעשות דבר פשוט מאוד כדי להסיר את החסם הזה

דניאל סירקיס:  הפודיאטרים העולים עוברים את כל הנוהל הנכון שנקבע בחוק, ואין שום מניעה לעשות את זה לגבי הפודולוגים

דניאל סירקיס:  הבעיה העיקרית היתה שיש לנו בעיה עם התואר האקדמי

דניאל סירקיס:  היום כבר יש תואר אקדמי בתחום הספציפי הזה באירופה

דניאל סירקיס:  כמי שאמון על כל התחום באירופה, וגם נפגשתי באיחוד האירופאי, אלה שעוסקים היום במקצוע לא חייבים להיות עם תואר

דניאל סירקיס:  הם יכולים להיות עם משהו שמקביל לתואר הזה

דניאל סירקיס:  זה יכול לפתור את כל הבעיה של הפודולוגים שכרגע לא מקבלים תעודה במדינת ישראל

עודד פורר:   תודה רבה

עודד פורר:       אביגל מילסון-דגן, בבקשה

אביגל מילסון-דגן: אביגל מילסון דגן

אביגל מילסון-דגן:  אני פסיכולוגית קלינית וסגנית הפסיכולוג הארצי

אביגל מילסון-דגן:  אני, כמובן, לא יכולה להתייחס באופן אישי

אביגל מילסון-דגן:  אהיה מוכנה לבדוק את זה

אביגל מילסון-דגן:  תהליך הרישוי של פסיכולוגים כולל שני שלבים בשביל שפסיכולוג יוכל לעבוד באופן עצמאי: אחד, הרישום בפנקס הפסיכולוגים הבסיסי, ואחר כך המומחיות

אביגל מילסון-דגן:  כמובן שכל התהליכים האלה קשורים ומבוססים על חוק הפסיכולוגים, שכולנו מחויבים לו וצריכים לקיים אותו

אביגל מילסון-דגן:        אנחנו עשינו הרבה תהליכים לגבי הסרת חסמים לעולים חדשים, כולל בחינת התארים שלהם ובחינת העבודה שלהם

אביגל מילסון-דגן:  לעניין אישורים נוטריונים - אנחנו מחייבים היום רק אישורים של התעודות הפורמליות וגיליונות הציונים, וזה חייב להיות

אביגל מילסון-דגן:  כל השאר אנחנו מאפשרים להגיש ללא שום אישור

אביגל מילסון-דגן:  ורק במקרה שאנחנו צריכים איזשהו אישור ספציפי, אנחנו מבקשים אותו

אביגל מילסון-דגן:  צריך להגיד שמכיוון שהשלב השני מסתמך על השלב הראשון, ברגע שאנחנו מאשרים ונותנים רישיון, אז הוועדות המקצועיות, שזה בערך מקביל למועצות המדעיות, מסתמכות על האישור שלנו ורק בוחנות ספציפית את התחום הספציפי

אביגל מילסון-דגן:   אני אהיה מוכנה להיכנס אישית לעניין, אבל לא פה

אביגל מילסון-דגן:       באתר יש הסברים מאוד מפורטים לשלב הראשון ולשלב השני

אביגל מילסון-דגן:  אני אישית גם נותנת מענים במייל

אביגל מילסון-דגן:  אני יכולה לתת בעברית ובאנגלית

אביגל מילסון-דגן:  אין לנו אנשים בשפות אחרות במייל

אביגל מילסון-דגן:  אבל אנחנו נותנים הסברים מפורטים, ליווי אישי גם בתהליך בין הרישוי למומחיות, מאז שאני במשרד

אביגל מילסון-דגן:  אני לא יכולה להגיד מה היה קודם

אביגל מילסון-דגן:  מאוד משתדלים לעזור לעולים באופן ספציפי

אביגל מילסון-דגן:  כן צריך להגיד, כנראה כמו שאמרת, שאנשים לא בהכרח פונים

אביגל מילסון-דגן:  יש בהחלט אנשים שעבדו בחו"ל ואין להם את הבסיס המקצועי שנדרש בארץ, וגם זה קורה

אביגל מילסון-דגן:  במקרים שאנחנו יכולים לעזור, אנחנו עוזרים

אביגל מילסון-דגן:  ויש מקרים שאנחנו גם לא יכולים לעזור

עודד פורר:   תודה רבה

עודד פורר:       אריאלה מילר, בבקשה

אריאל קלנר: שלום רב

אריאל קלנר:  רציתי להתייחס לעובדה שהעיכוב בהכרת הפודולוגים פוגע באופן ממשי ביכולת שלהם לתפקד ולעבוד

אריאל קלנר:  קופות החולים לא מקבלות יותר פודולוגים וגם לא בתי חולים

אריאל קלנר:  בזמן שהם מתקבלים לעבודה, הם עובדים בצורה אחרת לגמרי

אריאל קלנר:  מקצצים בסמכויות שלהם, ומקצצים גם בשכר שלהם

אריאל קלנר:  פודיאטור מקבל יותר על אותה פעולה מפודולוג בקופת חולים, וזה בהחלט אפליה מוחלטת

אריאל קלנר:  לכן, מאוד חשוב לקדם כמה שיותר את השלמת החקיקה

אריאל קלנר:  אנחנו הגשנו חוק פרטי, לפי בקשתו של משרד הבריאות על מנת, לעזור ולסייע

אריאל קלנר:  אנחנו מאוד מאוד היינו שמחים שזה יהיה סוף סוף

אריאל קלנר:  זה נושא שהיית שותף לו לפני שנים רבות

אריאל קלנר:  המקצוע הוכר באופן רשמי ב-2016, ואנחנו עכשיו ב-2023

עודד פורר: תודה רבה

עודד פורר:       דב ליפמן, בבקשה

דב ליפמן:   תודה, כבוד היושב-ראש

דב ליפמן:  דבר אחד לא עלה בדיון, והוא חשוב מאוד, וזה נושא ותק ודרגה

דב ליפמן:  עולים שיש להם המון שנות ניסיון מתקבלים לעבודה פה בארץ, אבל ברמה נמוכה מדי

דב ליפמן:  אין להם משכורת כפי שמגיע להם

עודד פורר:   אתה מדבר על שירות המדינה?     

דב ליפמן:   בשירות המדינה ובכל המקצועות

דב ליפמן:  אני חושב ששומעים את זה גם לגבי מורים

דב ליפמן:  אם הם רוצים לפנות לוועדה כלשהי, הם לא יודעים איך לעשות זאת ואיך לערער על ההחלטה

דב ליפמן:  שנית, לגבי תרגום - אנחנו התקשרנו לקול הבריאות במהלך הדיון, בשעה 13:20, אחר הצוהריים, ולחצנו על אנגלית, והיה מסר: סגור כעת

דב ליפמן:  רק שהיושב ראש וכל הגורמים הרלוונטיים ידעו זאת

צגה מלקו: הוותק והדרגה משליכים אחר כך על הפנסיה שלהם

עודד פורר: כן

דב ליפמן:   ממש חצי לכל אורך הדרך

דב ליפמן:  תודה

עודד פורר:   תודה רבה

עודד פורר:  אריאל ארליך, בבקשה

אוריאל לין:  שלום

אוריאל לין:  תודה רבה, אדוני היושב-ראש

אוריאל לין:  כמובן שאנחנו שמחים על קיום הדיון ועל כך שאתה נוטל שוב את המושכות בנושא החשוב הזה

אוריאל לין:  אשלים בקצרה דברים שלא אמרו פה, ודווקא לא לגבי החלטה 2225, שאתה הובלת אלא לגבי החלטות שהתקבלו אחר כך בממשלה

אוריאל לין:  בממשלה ה-35, בנובמבר 20', התקבלה החלטה ממשיכה, וגם חשובה, שיש בה כמה דברים

אוריאל לין:  אני, כמובן, לא אעבור על כולם, אלא רק ממש בקצרה

אוריאל לין:  החלטה אחת לגבי הכרה בלמידה מרחוק

אוריאל לין:  הכרה בתארים, לא הכרה של משרד החינוך, של משרד הבריאות, בעקבות השינויים שקרו בעולם בשנים האחרונות

אוריאל לין:  למיטב ידיעתי, הדבר הזה לא קודם

אוריאל לין:  זה נושא חשוב

אוריאל לין:  אנחנו מלווים אותו כבר שנים רבות

אוריאל לין:  הוחלט גם להקים ארבע ועדות מומחים שידונו בארבעה נושאים

אוריאל לין:  אחד מהם, שעליו דיברתם פה, הוא הכרה ברופאי שיניים

עודד פורר: מה מספר ההחלטה?     

אוריאל לין: החלטה 564, 22 בנובמבר 2020

עודד פורר: בסדר, נעשה על זה מעקב נוסף

אוריאל לין: בקצרה עוד נושאים חשובים שנדונו שם: רופאי פה ולסת, מומחים מצרפת שלא מקבלים הכרה כרופאי שיניים בישראל כי שם הם רופאים והם לא רופאי שיניים

אוריאל לין:  הכרה בתקנים בין-לאומיים, הדירקטיבה האירופית וכו'

אוריאל לין:  אתה מכיר את הנושא הזה

אוריאל לין:  הוחלט להקים ועדה שתבחן את זה ותקבל החלטות

אוריאל לין:  וגם הכרה בעלי מקצועות ייחודיים מארצות הברית שלא יכולים לעבוד בארץ מכיוון שהם אינם רופאים

אוריאל לין:  בכל הנושאים האלה הוקמו ועדות

אוריאל לין:  למיטב ידיעתנו, הוועדות לא סיימו את עבודתן, והן בוודאי לא הגישו מסקנות ולא התקבלו החלטות

אוריאל לין:  במסגרת המעקב, אני חושב שגם אחרי ההחלטה חשוב להמשיך לעקוב ולוודא

עודד פורר: תודה רבה

עודד פורר:       אסתר, יש לך דקה

אסתר בלום: תודה רבה

אסתר בלום:  קודם כול, תודה רבה ולכל משרדי הממשלה

אסתר בלום:  אנחנו עובדים איתם יום יום על כל התיקים של העולים החדשים, והם עוזרים לנו לפתור את הבעיות

אסתר בלום:  יחד עם זאת, אנחנו עדיין בעידן שאנחנו צריכים לפתור את הבעיות אחת לאחת

אסתר בלום:  זו עבודה סיזיפית

אסתר בלום:  לדוגמה, לגבי החשמלאים - אני צריכה להתערב אישית בכל תיק ותיק כדי להזכיר מה זה בגרות בחשמל

אסתר בלום:  כנ"ל גם לגבי הפסיכולוגים ומקצועות אחרים

אסתר בלום:  תרגום אתר משרד הבריאות - החומר באמת קיים באתר הישן

אסתר בלום:  כל החומר קיים אצלכם

אסתר בלום:  אני יכולה לתת גם את הלינק של האתר הישן

אסתר בלום:  תעלו את החומר ותעשו העתק-הדבק לאתר החדש

אסתר בלום:  אני יודעת שיש עכשיו את ה-gov

אסתר בלום: il , אבל זה מאוד מאוד קל

אסתר בלום:      לגבי הבקשה המקוונת לפני - קודם כול, נכון שאפשר טרום עלייה להגיש תיק, וזה דבר נהדר

אסתר בלום:  אפשר גם לגשת למבחן

אסתר בלום:  אלא מה? אף אחד לא יודע על זה, אם אנחנו לא מתערבים וכל הזמן באים ואומרים

אסתר בלום:   יש לי עכשיו שני פיזיותרפיסטים שסיימו את כל התהליך

אסתר בלום:  הם עלו לארץ, ותודות למשרד התיק שלהם נבחן

אסתר בלום:  ניגשו לתיק כתיירים

אסתר בלום:  עולים לארץ, ומחר בבוקר יכולים כבר לעבוד

אסתר בלום:  אחד מהם כבר התקבל לקופת חולים מכבי

אסתר בלום:  למה זה לא אוטומטי לגבי כל מקצועות הרישוי? תודה רבה לך

עודד פורר: תודה רבה

עודד פורר:       אני רוצה להודות לכל מי שלקח חלק בדיון על כל ההכנה שלו

עודד פורר:  אני כבר אומר לכולם שזה דיון ראשון מתוך דיונים שאנחנו נתחיל לעשות כדיוני מעקב

עודד פורר:  בחלק מהמקרים נרד לרזולוציות קצת יותר עמוקות

עודד פורר:  יחד עם זאת, צריך לזכור שאת העבודה הזו צריך לעשות, בסופו של יום, משרד העלייה והקליטה ומנכ"ל המשרד

עודד פורר:  אני אתייחס לזה גם בסיכום

עודד פורר:       ראשית, אנחנו נקבע ישיבת מעקב במאי, ובה גם נבדוק את ההגשות המקוונות במשרד הבריאות  ואיפה זה עומד בדיוק

עודד פורר:  אני גם אבקש אז לעשות בחינה ובדיקה על כל החלטת ממשלה 564

עודד פורר:  זה לתשומת לב משרד הבריאות

עודד פורר:  רוב ההחלטה נוגע למשרד הבריאות

עודד פורר:  יהיה שם חלק משמעותי מבחינת בחינת ההתקדמות

עודד פורר:      אני מבקש להעביר פנייה לשר הבריאות בנושא העברת החקיקה של עוזר רופא

עודד פורר:  נקדם אותה במהירות האפשרית

עודד פורר:  אני מבקש לקבל ממשרד הבריאות בנושא רופאי שיניים, ואת העבודה מול ממשלת צרפת מאגף מיוחד לקשרי חוץ - איזה צעדים נעשו לטובת ההכרה ההדדית הזו

אסתר בלום: אני חושבת שזה לרופאים בכלל, לא רופאי שיניים

עודד פורר:   זה על רופאים

טטיאנה (טניה) מזרסקי: גם מקצועות בריאות אחרים כמו פיזיותרפיסטים

עודד פורר: בסדר גמור

עודד פורר:  לגבי תרגום מסמכים - משרד העבודה נדרש לתרגם את כל המסמכים הרלוונטיים הנדרשים

עודד פורר:  בטווח זמן של שבועות, אני מבקש להעביר התייחסות בנושא הזה חזרה לוועדה

עודד פורר:  אני לא יודע איזה מסמך חסר לכם במשרד הבריאות

עודד פורר:  לגבי מה שהעלה עכשיו נציג נפש בנפש - אני מבקש שתעשו את זה ישירות מולם

עודד פורר:  תעבירו לנו ככל שהדבר הזה לא מתורגם או לא מתקדם

עודד פורר:  לדעתי, טופס ערעור

רונן הופמן:   כן, טופס ערעור על נכשלים במבחן

עודד פורר: אני מבקש לתרגם אותו בשפות הרלוונטיות

עודד פורר:       הוועדה מבקשת לקבל התייחסות של המועצה המדעית של רופאי השיניים לגבי החלת הקריטריונים החדשים שנקבעו בוועדת יציב

עודד פורר:       נציבות שירות המדינה התחייבה שהאתר יתורגם עד סוף שנת 2023

עודד פורר:  נבקש מהנציבות לקבל בכתב את לוחות הזמנים לתרגום הפורטל והעלאתו

עודד פורר:       משרד העלייה והקליטה,  מחקר רב שנתי בנושא יישום והשמה בוצע רק לפני החלטת ממשלה 2225

עודד פורר:  הייתם אמורים לבצע גם אחריו

עודד פורר:  אני מבקש לבצע את המחקר הזה

עודד פורר:  תעבירו לנו לוחות זמנים לביצוע המחקר, ומתי נוכל לראות את התוצאות שלו

עודד פורר:  שנית, אני מבקש מהמנכ"ל לכנס את הוועדה הבין-משרדית שמוסמכת גם לעסוק בנושאים נוספים שיעלו לסדר-היום שם, מטבע הדברים, כתוצאה מהמפגשים האלה

עודד פורר:  בנוסף, אני מבקש מהמשרד להעלות את ההשתתפות בתרגום המסמכים, ולהיענות לבקשה לייצר גם ועדת חריגים למקצועות מיוחדים שבהם עלות תרגום המסמכים היא גבוהה מהרגיל

עודד פורר:       הגשות מקוונות ללא תעודת זהות עוד מחו"ל - זה משרד הבריאות

עודד פורר:  התייחסתי לזה

עודד פורר:  אתם צריכים להחזיר להם תשובה

עודד פורר:       	מה עוד?      

שלומית אבינח: לגבי ההגבלה של שנה – לבטל

עודד פורר: לגבי המגבלה של התשלום - לבטל את המגבלה הזו

קריאה:   כן, רטרו

עודד פורר:   חברים, תודה רבה לכולם

עודד פורר:       הישיבה נעולה